**REPUBLIKA HRVATSKA**

**ISTARSKA ŽUPANIJA**

**OPĆINA LIŽNJAN-LISIGNANO**

**Načelnik**

KLASA: 400-08/23-01/02

URBROJ: 2163-24-05-23-3

Ližnjan, 3. svibnja 2023. godine.

Na temelju članka 14. Odluke o izvršenju proračuna Općine Ližnjan-Lisignano za 2023.g. (Sl. Novine Općine Ližnjan-Lisignano 11/22), članaka 60. Zakona o proračunu (Narodne novine RH br. 144/21 ) i članka 48. Statuta Općine Ližnjan (Službene novine Općine Ližnjan broj 02/21) Načelnik Općine Ližnjan-Lisignano donosi

**ODLUKU**

**O drugoj preraspodjeli sredstava planiranih u Proračunu Općine Ližnjan-Lisignano za 2023. godinu**

**I.**

Načelnik Općine Ližnjan – Lisignano preraspodjeljuje sredstva unutar proračunskog razdjela, programa, aktivnosti i proračunskih pozicija rashoda u posebnom dijelu Proračuna Općine Ližnjan za 2023.g. (Službene Novine Općine Ližnjan-Lisignano 11/22).

**II.**

Sredstva iz točke I. preraspodjeljuju se na način na koji je to prikazano u tablici koje je priložena ovoj Odluci i njezin je sastavni dio.

**III.**

Ova odluka je sastavni dio Proračuna Općine Ližnjan – Lisignano za 2023.godinu.

**IV.**

Općinski Načelnik o ovoj odluci izvještava Općinsko vijeće Općine Ližnjan- Lisignano u polugodišnjem izvještaju o izvršenju proračuna za 2023.g.

**V.**

Ova odluka se objavljuje u Službenim novinama Općine Ližnjan-Lisignano.

NAČELNIK

OPĆINE LIŽNJAN-LISIGNANO

Marko Ravnić, mag.iur.

**Obrazloženje Odluke**

**o drugoj preraspodjeli sredstava planiranih u Proračunu**

**Općine Ližnjan – Lisignano za 2023. godinu**

Sukladno Zakonu o proračunu te odredbama članka 6. Odluke o izvršenju proračuna Općine Ližnjan-Lisignano za 2023. godinu proračunska sredstva se mogu koristiti samo za namjene utvrđene proračunom i do visine utvrđene u posebnom dijelu Proračuna. Iznimno od navedenog, sukladno članku 60. Zakona o proračunu i članku 14. Odluke o izvršenju proračuna Općine Ližnjan – Lisignano za 2023.g. propisani su uvjeti i način na koji se mogu preraspodijeliti proračunska sredstva za tekuću godinu. Tako je propisano da se

„ 1. Rashodi i izdaci proračuna mogu se preraspodijeliti najviše do pet posto na razini skupine ekonomske klasifikacije koju donosi predstavničko tijelo koja se umanjuje i to unutar izvora financiranja opći prihodi i primici i unutar izvora financiranja namjenski primici., te

„ 3. Iznimno od točke 1. ovoga članka, sredstva učešća planirana u proračunu za financiranje projekata koji se sufinanciraju iz sredstava Europske unije iz izvora financiranja opći prihodi i primici te sredstva za financiranje projekata koja se refundiraju iz pomoći Europske unije mogu se preraspodjeljivati:

– bez ograničenja unutar istog razdjela organizacijske klasifikacije

– najviše do 15 posto između projekata različitih razdjela organizacijske klasifikacije….“

Općina je prema dostavljenom novom, izmijenjenom troškovniku za projekt izgradnje „Uređenje ribarske staze u uvali Kuje na kč 308/1 k.o. Ližnjan“ Klasa:360-01/21-01/2 Urbroj 2163-24-01-23-4 utvrdila da su se povećali procijenjeni iznosi potrebni za realizaciju troškova građenja navedenog projekta za dodatnih 33.679 eura. Navedena dodatna sredstva općina treba podmiriti iz vlastitih sredstava a u sklopu projekta koji se sufinancira iz Europskih fondova, Operativnog programa za pomorstvo i ribarstvo, Mjera III.2./III.3. „Provedba lokalnih razvojnih strategija u ribarstvu“, putem FLAG-a Lagur Istarska Batana; slijedom odobrenih sredstava potpore iz Odluke o dodjeli sredstava KL:324-01/22-01/34 Urbroj 525-12/757-22-2 i 525-12/757-22-4 od 26.8.2022 i 24.10.2022.g., kako bi se mogao provesti postupak javne nabave te kako bi se na vrijeme realizirale kako izgradnja tako i brojne popratne aktivnosti predviđene navedenim projektom i unutar zadanih rokova. Budući će tek kasnijim donošenjem sveobuhvatnih Izmjena i dopuna proračuna za 2023. godinu biti moguće uvećavati proračun te rasporediti preneseni višak prihoda iz 2022.g. i eventualni tekući višak prihoda nad rashodima, ovom drugom proračunskom preraspodjelom nedostajuća sredstva su se osigurala smanjenjem rashoda na više različitih stavki rashoda koje se financiraju iz općih prihoda u granicama propisanih ograničenja od 5% na stavci aktivnosti koja se umanjuje. Za očekivati je da su preostali iznosi na navedenim rashodima dostatni za pokriće rashoda do donošenja rebalansa kada će se isti nadomjestiti prenesenim viškovima prihoda koji su poznati slijedom sastavljenih godišnjih financijskih izviješća za 2022.godinu, te se umanjuju se planirana sredstva na pozicijama rashoda u posebnom dijelu proračuna, a za koje je procijenjeno da umanjenje neće imati utjecaja na izvršenje svih planiranih aktivnosti. Umanjenja su izvršena prema detaljnoj tablici posebnog dijela proračuna danoj u prilogu Odluke.

Ukupni iznos rashoda i izdataka planiranih u Proračunu za 2023.g. ovom drugom preraspodjelom se ne mijenja.

U Ližnjanu, 3. svibnja 2023.g.